לודוויג גיס

"[[ריקוד המוות 1917-1914", מדליה (1917)]]
ה[[קרוסיפיקס מוצג בתערוכת האמנות המנוונת של הנאצים במינכן ב-1937]]
העיט הפדרלי בעיצובו של גיס ב[[בניין הרייכסטאג בברלין]]
לודוויג גִיס (בגרמנית: Ludwig Gies; 3 בספטמבר 1887, מינכן, גרמניה – 27 בינואר 1966, קלן, גרמניה) היה פַּסָּל גרמני, מעצב מדליות ומורה באקדמיות לאמנויות. ב-1937 נכללו כמה מיצירותיו בתערוכת האמנות המנוונת שאצרו הנאצים במינכן. העיט הפדרלי הגרמני המעטר את אולם המליאה של הבונדסטאג בברלין מבוסס על הדגם שיצר ב-1953.

==קורות חייו ופועלו==
גיס למד בבית הספר המלכותי לאמנויות שימושיות והמשיך באקדמיה המלכותית לאמנויות במינכן. במהלך לימודיו החל לעבוד עבור יצרני כלי מתכת וקדרות למיניה. על פי רוב פיסל עצמים קטנים בעץ, מתכת, שנהב וחרסינה בהשראת סגנון אר נובו. בשנות מלחמת העולם הראשונה לא גויס לצבא כלוחם בשל מגבלות בריאות ועבד במפעל לייצור תחמושת. גִיס נודע במיוחד במדליות שעיצב בתקופה זו ואשר ביטאו סלידה בוטה מתחלואי המלחמה. בתום המלחמה הועסק במוזיאון התעשייה בבית הספר לאמנויות בברלין (לימים האוניברסיטה לאמנויות בברלין), שם עמד בראש הסדנה לגילוף וחריטה. משנת 1924 לימד במכללה לאמנויות שימושיות בברלין-שרלוטנבורג. ב-1931 צורף כחבר באקדמיה הפרוסית לאמנויות.

אחרי עליית הנאצים לשלטון בגרמניה נתקל בקשיים, בין היתר משום שניסה להגן על תלמידיו היהודים באקדמיה לאמנות והתנגד להחלטה ב-1934 של הוורקבונד למנוע מלא-ארים להימנות עם חבריה. עם זאת לא נפסל לחלוטין והמשיך ליצור. בין היתר נבחר לעצב את האמבלמה של הרייכסבנק בברלין שבנייתו החלה ב-1934, סמל שכלל את הנשר הגרמני, זֵר עלי אלון וצלב קרס. עם הקמת בניין הספורט הגרמני במתחם האולימפיאדה בברלין התקבלה הצעתו לעיצוב העיט שעיטר את האולם המרכזי.
אבל הקרוסיפיקס ב-1921 לקתדרלה של ליבק הוחרם והוצב בתערוכת האמנות המנוונת שנפתחה במינכן ב-1937. ב-1938 נשללה מגיס האפשרות ללמֵד במוסד ציבורי ועוד קודם לכן סולק מהאקדמיה הפרוסית לאמנויות.

אחרי מלחמת העולם השנייה עבד כאמן עצמאי בברלין, וב-1950 קיבל משרת מורה לפיסול באקדמיה לאמנויות בעיר קלן , שבה השתקע. דגם העיט הפדרלי הגרמני, שעיצב גיס ב-1953 לבית הנבחרים בבון, הוצב ב-1999 באולם המליאה של הבונדסטאג בבניין הרייכסטאג המחודש בברלין.
לודוויג גיס מת ונקבר בקלן.

==אותות הוקרה==
לודוויג גיס זכה לאותות הוקרה לא מעטים. חברותו באקדמיה הפרוסית לאמנויות מאז 1931, שנשללה ממנו ב-1937, הושבה לו והוא אף נבחר ב-1953 לחבר כבוד בה. ב-1953 התקבל כחבר כבוד לאקדמיה לאמנויות של מינכן. ב-1957 קיבל את עיטור הכבוד של הרפובליקה הפדרלית הגרמנית בדרגת "צלב הכבוד הגדול". ב-1959 התכבד בפרס קורנליוס של העיר דיסלדורף לצד הצייר אוטו דיקס. קרן LETTER מעניקה מדי שלוש שנים מלגה לפָּסַּלים של יצירות קטנות-ממדים הנושאת את שמו – "פרס לודוויג גיס לפיסול זעיר".

==גלריה==
<gallery widths="160px" heights="160px">
קובץ:Lusitania sinking DSCF9943.JPG|ממוזער|"טביעת הלוסיטניה"; מדליית ברונזה, 1915
קובץ:Refugees medal DSCF9937.JPG|ממוזער|"פליטים 1914–1915"; לוחית ברונזה, 1915
קובץ:Neue Wache P7190143.JPG|ממוזער|זֵר כבוד לנופלים במלחמת העולם הראשונה; מתכת בציפוי כסף וזהב, 1931
קובץ:Bundesarchiv B 145 Bild-F002450-0003, Bonn, Bundestag, 2. Lesung Pariser Verträge.jpg|ממוזער|העיט הפדרלי הגרמני באולם המליאה של הבונדסטאג בבון
קובץ:St-Mauritius-Köln-Portal-0047.JPG|ממוזער|שער כנסיית מאוריציוס הקדוש בקלן
</gallery>

==קישורים חיצוניים==

<div style="direction: ltr;">
* Bernhard Weisser, "[http://www.academia.edu/31385659/Medallic_Art_in_Germany_and_the_Austro-Hungarian_Empire_in_the_First_World_War_2017_ Medallic Art in Germany and the Austro-Hungarian Empire in the First World War]", in: Patricia Phagan and Peter van Alfen (eds.), The Art of Devastation: Medals and Posters of the Great War (Studies in Medallic Art 3), New York, 2017
</div>

==הערות שוליים==

קטגוריה:אמנים גרמנים
קטגוריה:פסלים גרמנים
קטגוריה:מעצבי מדליות
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמנים שנולדו ב-1887
קטגוריה:גרמנים שנפטרו ב-1966